Պուրճ Համուտի մէջ թափօններու թաղման վայրին մասին հարցումի մը պատասխանելով` երեսփոխան Բագրատունի շեշտեց, որ այդ հարցով Դաշնակցութեան դէմ մեծ արշաւ կայ` աւելցնելով, որ այդ արշաւը կազմակերպող կողմերը կը մոռնան, որ աղբի տագնապի լուծման իմաստով ամէն ջանք ի գործ դրուեցաւ: «Իսկ ինչո՞ւ միշտ կը խօսուի Պուրճ Համուտի մէջ թափօններու թաղման վայրին եւ ոչ թէ Ժտէյտէի թափօններու թաղման վայրին մասին, որովհետեւ նպատակը Պուրճ Համուտը չէ, այլ` Հայ յեղափոխական դաշնակցութիւնն է, որ կառավարութեան հետ խորհրդակցաբար աղբի տագնապի լուծման շրջագիծին մէջ որդեգրեց թափօններու թաղման վայրի ստեղծման դրութիւնը եւ ստացաւ համապատասխան միջոցները, որոնց միջոցով պիտի կարենայ բարգաւաճեցնել Պուրճ Համուտը եւ Մեթնի ծովեզերեայ շրջանները: Ամէնէն կարեւորը այն է, որ այս որոշումով կարելի եղաւ օժանդակել աղբի տագնապի լուծման», հաստատեց ան: